**Պյոտր Ալեքսանդրովիչ Նեմով** (ռուս.՝ Пётр Алекса́ндрович Не́мов, հոկտեմբերի 18, 1983(1983-10-18), Օրյոլ, ԽՍՀՄ), ռուս ֆուտբոլիստ, կիսապաշտպան։ 2011-12 մրցաշրջանի ֆուտբոլի Ռուսաստանի գավաթի դափնեկիր՝ Կազանի «Ռուբինի» կազմում։

Իր կարիերան սկսել է Երիտասարդների ֆուտբոլային դպրոցում։ Մայրաքաղաքային ակումբների կազմում, որտեղ համարվում էր հիմնական կազմի ֆուտբոլիստ՝ մի քանի մրցաշրջան անցկացնելով, Նեմովը տեղափոխվում է «Կռիլյա Սովետով»։ 2007 թվականին դառնում է «Սատուրն» ակումբի ֆուտբոլիստը, որի կազմում, որպես թիմի առանցքային ֆուտբոլիստ անցկացնում է ավելին քան 100 հանդիպում։ 2010 թվականին այդ ակումբը կազմափոխվում է և Նեմովը տեղափոխվում է «Ռուբին»։ 2011-12 թվականների մրցաշրջանում այդ ակումբի կազմում նա դառնում է Ռուսաստանի գավաթի դափնեկիր, ինչից հետո նոր պայմանագիր կնքելով կրկին համալրում է «Կռիլյա Սովետովի» կազմը։ 2014 թվականին տեղափոխվում է «Տոմ»։

Կարիերա
-------

### Ակումբային

Պյոտր Նեմովը «Սատուրնի» կազմում
Պյոտր Նեմովը ծնվել է Արյոլում, որտեղ սկսել է մարզվել Յուրի Վիկտորովիչ Սամուլիստովի գլխավորության տակ։ 13 տարեկան հասակում Արյոլից տեղափոխվել է Մոսկվա, որպեսզի մարզվի Երիտասարդների ֆուտբոլային դպրոցում։ Փորձաշրջան անցնելու նպատակով մեկնել է Ֆրանսիա, որտեղ նրան սպասում էր «Սենտ Էտիեն» ակումբը։ 2000 թվականին Ռուսաստանի պատանեկան հավաքականի կազմում մասնակցել է Եվրոպայի առաջնությանը։

Իր պրոֆեսիոնալ կարիերան սկսել է մոսկովյան «Դինամոյում»՝ Վալերի Գազաևի գլխավորության տակ։ 2000 թվականի մրցաշրջանում թիմի հիմնական կազմի հետ մասնակցում է 7 հանդիպման, ինչպես նաև «Դինամոյի» երկրորդ թիմի կազմում հանդես է գալիս Երկրորդ դիվիզիոնում, որտեղ անցկացրած 23 հանդիպումներում դառնում է 2 գոլի հեղինակ։ Առաջին գոլը բարձրագույն դիվիզիոնում Նեմովը հեղինակում է 2000-01 թվականների Ռուսաստանի գավաթի խաղարկության 1/8 եզրափակչում կայացած «Տորպեդոյի» դեմ խաղում։ 0-1 հաշվի ժամանակ նա հանդիպման 72-րդ րոպեին հավասարեցնում է խաղին հանդիպման հաշիվը, սակայն հետխաղյա 11 մետրանոց հարվածաշարում հաջողությունը ժպտում է «Տորպեդոյի» ֆուտբոլիստներին։ Արդեն Ռուսաստանի առաջնությունում իր առաջին գոլը Պյոտրը հեղինակում է 2001 թվականի մրցաշրջանում՝ ընդդեմ «Ռոտորի»։

2002 թվականին Նեմովը տեղափոխվում է մոսկովյան «Սպարտակ», որի կազմում անցկացնում է ընդամենը մեկ տարի։ Նեմովով հետաքրքրված էր «Շինիկ» ակումբը, սակայն «Սպարտակը» մեկ տարի ժամկետ ունեցող վարձավճարային պայմանագրով նրան տրամադրում է «Կռիլյա Սովետովին»։ «Կռիլյայի» կազմում իր առաջին խաղը Պյոտրը անցկացնում է 2003 թվականի մարտի 15-ին։ Ընդհանուր հաշվարկով այդ մրցաշրջանում նա Բարձրագույն լիգայում մասնակցում է 10 հանդիպման, ինչպես նաև 7 հանդիպման երկրորդ թիմի կազմում, որտեղ դառնում է երկու գոլի հեղինակ։

Ավելի ուշ «Կռիլյա Սովետովը» արդեն վերջնական գնում է ֆուտբոլիստին «Սպարտակից» և այդ ակումբի կազմում Նեմովը մասնակցում է ՈՒԵՖԱ գավաթի 2005-06 մրցաշրջանի որակավորման երկրորդ փուլում կայացած «ԲԱՏԵ»-ի դեմ երկու խաղերին՝ օգոստոսի 11-ին և 25-ին, ինչպես նաև թիմի հիմնական կազմում անցկացնում է 32 խաղ պրեմիեր-լիգայում։ Բացի դրանից Պյոտրը ակումբի երկրորդ թիմի կազմում մասնակցում է 32 խաղի և դառնում է 5 գոլի հեղինակ։

2007 թվականի մրցաշրջանից առաջ Նեմովը տեղափոխվում է «Սատուրն», որտեղ դառնում է ակումբի ամենաառանցքային ֆուտբոլիստներից մեկը։ Հարցազրույցների մեկի ժամանակ Պյոտրը ասում է. *«„Սատուրնը" ինձ միշտ դուր է եկել, այս թիմի դեմ խաղալը այդքան էլ հեշտ չէր։ Ինձ հոգեհարազատ է ֆուտբոլը, որը ցուցադրում էր ակումբը Վլադիմիր Վայսի գլխավորության ժամանակ։ Կարծում եմ, որ իմ ակումբը ունի այն բոլոր հիմունքները, որպեսզի պայքար մղի ամենաբարձր հորիզոնականների համար։ Այո և անձամբ ես էլ ցանկություն ունեմ Ռուսաստանի առաջնության ոսկե մեդալները հաղթելու հարցում»*։ Նոր թիմի կազմում իր առաջին հանդիպումը ֆուտբոլիստ անցկացնում է 2007 թվականի մարտի 11-ին, երբ դուրս է գալիս խաղադաշտ «Զենիթի» դեմ խաղում (իր հարյուրերորդ խաղը նույնպես Պյոտրը անցկացնում է ընդդեմ այս ակումբի)։ Ընդհանուր հաշվարկով, Նեմովը «Սատուրնի» կազմում մասնակցել է 108 հանդիպման և դարձել է 6 գոլի հեղինակ։

2010 թվականի մրցաշրջանից հետո «Սատուրնը» կազմացրվում է ֆինանսական խնդիրների պատճառով և Նեմովը ազատ գործակալի կարգավիճակով համալրում է Կազանի «Ռուբինի» կազմը։ 2011 թվականի փետրվարի 1-ին նա այդ ակումբի հետ կնքում է 3,5 տարի ժամկետ ունեցող պայմանագիր։ «Ռուբինի» կազմում Պյոտրը նշում է իր նորամուտը 2011 թվականի մարտի 13-ին՝ «Կուբանի» դեմ կայացած խաղում։ Այս ակումբի կազմում Նեմովը 2011 թվականի մրցաշրջանում մասնակցում է 7 եվրոգավաթային հանդիպման։ 2012 թվականի ապրիլին Պյոտր Նեմովին ներկայացնում են վաճառքի։

2012 թվականի հունիսի 1-ին Պյոտր Նեմովը երեք տարի ժամկետով պայմանագիր է կնքում «Կռիլյա Սովետովի» հետ, սակայն հետո այդ պայմանագիրը երկկողմանի համաձայնությամբ խզվում է, քանի որ սամարայական ակումբը 2013-14 մրցաշրջանի արդյունքում լքում է Պրեմիեր Լիգան։

Արդեն տրանսֆերային պատուհանի փակումից հետո, սեպտեմբերի 18-ին Նեմովը ազատ գործակալի կարգավիչակով համալրում է «Տոմի» կազմը։ Նոր թիմի կազմում նա նշում է իր նորամուտը 2014 թվականի հոկտեմբերի 11-ին «Բալթիկա» ֆուտբոլային ակումբի դեմ կայացած խաղում։ Մարտի 29-ին Նեմովը «Տոմին» հաղթանակ է պարգևում «Տոսնոյի» դեմ կայացած սկզբունքային խաղում։ Մրցաշրջանի ավարտից հետո ակումբի և ֆուտբոլիստի ճանապարհները հարթվում են տարբեր ուղղություններով, սակայն արդեն հուլիսի 16-ին Նեմովը վերադառնում է ակումբ և նոր պայմանագիր է կնքում նրա հետ։ 2015 թվականի դեկտեմբերին հայտնի է դառնում, որ ֆուտբոլիստը ներկայացվել է վաճառքի, այնուհետև դարձել է ազատ գործակալ։

### Կարիերան հավաքականի կազմում

1999 թվականին Պյոտրը մասնակցություն է ունենում մինչև 17 տարեկան պատանիների միջև ընթացող ֆուտբոլի Եվրոպայի առաջնության որակավորման փուլին։ Նորամուտը նշում է նրա կազմում Լիտվայի հավաքականի դեմ կայացած խաղում և հենց այդ խաղում էլ հեղինակում է իր առաջին գոլը։ Արդեն առաջնության եզրափակիչ փուլում ֆուտբոլիստը մասնակցում է 1/4 փուլում կայացած Նիդերլանդների հավաքականի դեմ խաղին։ Այդ տարիքային հավաքականի կազմում Նեմովը մասնակցել է 9 հանդիպման և դարձել է 2 գոլի հեղինակ։

Մինչև 19 տարեկանների հավաքականի կազմում Պյոտրը մասնակցել է 2 հանդիպման, սակայն ոչ մի անգամ գոլի հեղինակ չի դարձել։ Խաղացել է 2002 թվականի Եվրոպայի առաջնության որակավորման փուլի ժամանակ ընդդեմ՝ Լիտվայի և Կիպրոսի հավաքականների։

Վիճակագրություն
---------------

*2015 թվականի նոյեմբերի 25*-ի դրությամբ

| Ակումբ | Մրցաշրջան | Առաջնություն | Գավաթ | Եվրոգավաթներ | Այլ | Ընդհանուր |
| --- | --- | --- | --- | --- | --- | --- |
| Մակարդ. | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Ռուսաստան Դինամո (Մոսկվա) | 2000 | I | 7 | 0 | 2 | 1 | 0 | 0 | 0 | 0 | 9 | 1 |
| 2001 | I | 4 | 1 | 2 | 0 | 2 | 0 | 0 | 0 | 8 | 1 |
| Ռուսաստան Սպարտակ (Մոսկվա) | 2002 | I | 2 | 0 | 0 | 0 | 0 | 0 | 0 | 0 | 2 | 0 |
| Ռուսաստան Կռիլյա Սովետով (Սամարա) | 2003 | I | 10 | 0 | 0 | 0 | 0 | 0 | 1 | 0 | 11 | 0 |
| 2004 | I | 0 | 0 | 0 | 0 | 0 | 0 | 0 | 0 | 0 | 0 |
| 2005 | I | 8 | 0 | 2 | 0 | 2 | 0 | 0 | 0 | 12 | 0 |
| 2006 | I | 14 | 0 | 2 | 0 | 0 | 0 | 0 | 0 | 16 | 0 |
| Ռուսաստան Սատուրն (Ռամենսկոյե) | 2007 | I | 27 | 0 | 3 | 0 | 0 | 0 | 0 | 0 | 30 | 0 |
| 2008 | I | 26 | 1 | 4 | 0 | 1 | 0 | 0 | 0 | 31 | 1 |
| 2009 | I | 29 | 1 | 0 | 0 | 0 | 0 | 0 | 0 | 29 | 1 |
| 2010 | I | 26 | 4 | 1 | 0 | 0 | 0 | 0 | 0 | 27 | 4 |
| Ռուսաստան Ռուբին (Կազան) | 2011/12 | I | 25 | 0 | 3 | 0 | 7 | 0 | 0 | 0 | 35 | 0 |
| Ռուսաստան Կռիլյա Սովետով (Սամարա) | 2012/13 | I | 20 | 2 | 0 | 0 | 0 | 0 | 2 | 0 | 22 | 2 |
| 2013/14 | I | 26 | 0 | 0 | 0 | 1 | 0 | 2 | 0 | 28 | 0 |
| 2014/15 | II | 4 | 0 | 0 | 0 | 0 | 0 | 0 | 0 | 4 | 0 |
| Ռուսաստան Տոմ (Տոմսկ) | 2014/15 | II | 20 | 2 | 0 | 0 | 0 | 0 | 1 | 0 | 21 | 2 |
| 2015/16 | II | 15 | 1 | 1 | 1 | 0 | 0 | 0 | 0 | 16 | 2 |
| Ընդհանուրը կարիերայում | 263 | 12 | 18 | 2 | 15 | 0 | 6 | 0 | 301 | 14 |

Վիճակագրական տվյալները վերցված են Ֆուտբոլիստի էջը *FootballFacts.ru* կայքում կայքից

Անձնական կյանք
--------------

Պյոտր Նեմովը ամուսնացած է Ելենա Սերգեևնա Նեմովի հետ, ունի երկու երեխա. Ստանիսլավ և Արինա։ Սիրում է դաջվածքներ, իր իսկ խոսքով նա ունի դաջվածքներ աջ ձեռքի, ուսի, ոտքի և վզի վրա։ Ամեն տարի Արյոլսկու շրջանում Պյոտրը կազմակերպում է մանկական մրցաշար։ Ինչպես նաև Պյոտրը սիրում է ավտոմեքենաներ։ Նեմովը ասում է, որ նա իր ընտանիքի հետ այդքան էլ շատ ժամանակ չի անցկացնում։ Խաղերից հետո նա սիրում է կինոթատրոն գնալ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  «Поздравления откладываются» (ռուսերեն). Վերցված է 2015 թ․ հունիսի 27-ին.
3. 1 2  «Петр Немов. Биография». footballtop.ru. Վերցված է 2015 թ․ փետրվարի 4-ին.
4. ↑  «Петр Немов: "До Самары серьезных травм практически не было"» (ռուսերեն). "Самарский Футбол". Վերցված է 2015 թ․ հունիսի 27-ին.
5. 1 2 3 4  «Немов Пётр Александрович». footballfacts.ru. Վերցված է 2015 թ․ փետրվարի 4-ին.
6. ↑  «Отчет о матче Ротор - Динамо М.». Спорт-Экспресс. Վերցված է 2015 թ․ փետրվարի 4-ին.
7. ↑  «Немов сегодня присоединился к спартаковцам». Спорт Экспресс. 24.12.2001. Վերցված է 2015 թ․ փետրվարի 4-ին.
8. ↑  «Рад, что так быстро определился с новым клубом» (ռուսերեն). "Самарский Футбол". 27.01.2003. Վերցված է 2015 թ․ հունիսի 27-ին.
9. ↑  «Кудряшов и Немов предпочли "Спартаку" самарские "Крылья"». СЭ. 25.12.2003. Վերցված է 2015 թ․ փետրվարի 13-ին.
10. ↑  «Тихонов: есть 100 мячей! Самарцы громят "Ротор"». Спорт Экспресс. Վերցված է 2015 թ․ փետրվարի 4-ին.
11. ↑  «БАТЭ — Крылья Советов». sportbox.ru. Վերցված է 2015 թ․ փետրվարի 12-ին.
12. ↑  «Крылья Советов — БАТЭ». *Sportbox.ru*. Վերցված է 2015 թ․ փետրվարի 12-ին.
13. ↑  «Немов Пётр Александрович». Официальный сайт ФК «Сатурн». Վերցված է 2015 թ․ փետրվարի 14-ին.
14. ↑  «Немов перешел в «Сатурн»». saturn-fc.ru. 5.01.2005. Վերցված է 2015 թ․ փետրվարի 13-ին.
15. ↑  ««Зенит» – «Сатурн». Статистика матча». Советский спорт. 12.03.2007. Արխիվացված է օրիգինալից 2015 թ․ փետրվարի 13-ին. Վերցված է 2015 թ․ փետրվարի 13-ին.
16. ↑  «Петр Немов: "Усталость - не оправдание"». Спорт-Экспресс. 27.09.2010. Վերցված է 2015 թ․ փետրվարի 14-ին.
17. ↑  «Недоеды. 14 российских клубов, пострадавших от финансовых проблем». EUROSPORT. 10/09/2014. Վերցված է 2015 թ․ սեպտեմբերի 21-ին.
18. ↑  «Немов подписал контракт с "Рубином"». СЭ. 01.02.2011. Վերցված է 2015 թ․ փետրվարի 14-ին.
19. 1 2  «Статистика». sports.ru. Վերցված է 2015 թ․ փետրվարի 27-ին.
20. ↑  «Bobsoccer: «Рубин» выставил Немова на трансфер». footballnews.com.ua. 20.04.2012. Արխիվացված է օրիգինալից 2015 թ․ ապրիլի 2-ին. Վերցված է 2015 թ․ փետրվարի 27-ին.
21. ↑  Пётр Немов стал игроком «Крыльев Советов»
22. ↑  «Футболист Петр Немов покидает «Крылья Советов»». Արխիվացված է օրիգինալից 2015 թ․ փետրվարի 13-ին. Վերցված է 2017 թ․ հուլիսի 5-ին.
23. ↑  Немов подписал контракт с «Томью» до конца сезона
24. ↑  «Гол Немова принёс «Томи» победу над «Тосно»» (ռուսերեն). Чемпионат.ком. 29.03.2015. Վերցված է 2015 թ․ հունիսի 25-ին.
25. ↑  «Петр Немов подписал контракт с "Томью"» (ռուսերեն). ФК «Томь». 16.07.2015. Արխիվացված է օրիգինալից 2015 թ․ հուլիսի 16-ին. Վերցված է 2015 թ․ հուլիսի 16-ին.
26. ↑  «5 : 1 РОССИЯ (1983) - ЛИТВА (1983)». russia-matches.ucoz.ru. Վերցված է 2015 թ․ հուլիսի 21-ին.
27. ↑  Данные с сайта russia-matches.ucoz.ru
28. ↑  «1 : 3 КИПР (1983)-РОССИЯ (1983)». russia-matches.ucoz.ru. Վերցված է 2015 թ․ հուլիսի 21-ին.
29. ↑  «1 : 0 ЛИТВА (1983) - РОССИЯ (1983)». russia-matches.ucoz.ru. Վերցված է 2015 թ․ հուլիսի 21-ին.
30. ↑  Петр Немов: «Близкие ждут от меня необычных поступков»
31. ↑  «Петр Немов: «Хватит меня ругать!»». sportlar16.ru. Արխիվացված է օրիգինալից 2015 թ․ հուլիսի 20-ին. Վերցված է 2015 թ․ հուլիսի 17-ին.
32. ↑  «Петр Немов: "Тяжело играть на своем стадионе, когда на тебя давит негатив"» (ռուսերեն). Волганьюс. Վերցված է 2015 թ․ հունիսի 27-ին.

Արտաքին հղումներ
----------------

* «Ֆուտբոլիստի էջը ՖՌՊԼ-ի պաշտոնական կայքում». Վերցված է 2015 թ․ փետրվարի 13-ին.
* Ֆուտբոլիստի էջը «Կռիլյա Սովետով» ՖԱ-ի պաշտոնական կայքում
* Ֆուտբոլիստի էջը «Սատուրն» ՖԱ-ի պաշտոնական կայքում
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Transfermarkt (խաղացող) · ՌՊԼ (խաղացող) |

 |